PRIMĂRIA MUNICIPIULUI TIMIŞOARA

DIRECŢIA PATRIMONIU                                                                    
SERVICIUL PUBLIC DE ADMINISTRARE 


    
LOCUINŢE ŞI UTILITĂŢI                                                       A p r o b a t:
Nr. _______________________________                                P R I M A R,
        Dr. Ing. GHEORGHE CIUHANDU
R E F E R A T

privind repartizarea apartamentului 2 din str. Miloia bloc B5 parter,
către Tănasa Valeria

Prin H.C.L.M.T. nr.131/24.04.2007 s-a aprobat lista de priorităţi A.N.L. pentru anul 2007, în vederea repartizării locuinţelor construite în Timişoara, str. Miloia – etapa III A realizate de către Agenţia Naţională pentru Locuinţe, destinate tinerilor şi familiilor de tineri în vârstă de până la 35 de ani în cadrul programului de Construcţii de locuinţe pentru tineri destinate închirierii, destinate tinerilor şi familiilor de tineri în vârstă de până la 35 de ani.

Având în vedere prevederile Hotărârii de Guvern nr.962/27.09.2001 – actualizată la 29.05.2006 – privind aprobarea Normelor metodologice pentru punerea în aplicare a prevederilor Legii 152/1998, privind înfiinţarea Agenţiei Naţionale pentru Locuinţe, respectiv art.15 din lege, s-a emis H.C.L.M.T. nr.208/19.06.2007, privind aprobarea listei de repartizare a locuinţelor construite în Timişoara, str. Miloia – etapa III A realizate de către Agenţia Naţională pentru Locuinţe, destinate tinerilor şi familiilor de tineri în vârstă de până la 35 de ani în cadrul programului de Construcţii de locuinţe pentru tineri destinate închirierii, destinate tinerilor şi familiilor de tineri în vârstă de până la 35 de ani.


Prin cererea nr. D72007-004253 din 13.08.2007, numitul Cumpănaşu Iliuţă, beneficiar al ap.2 din str. Miloia bl.B5 parter, renunţă la locuinţa repartizată şi solicită să rămână înscris pe lista de priorităţi întocmită în vederea repartizării unei locuinţe construită prin A.N.L. Precizăm că acesta figurează pe tabelul din Anexa 1 la H.C.L.M.T. nr.208/19.06.2007, la poziţia 69.
Potrivit art.7^1 din H.G.nr.962/2001 „locuintele rămase vacante pe perioada exploatării acestora se repartizează solicitanţilor care au înregistrate cereri în condiţiile prevederilor art. 14 alin. (1) şi (3) şi care îndeplinesc criteriile de acces adoptate în condiţiile prevederilor art. 14 alin. (4). Repartizarea acestor locuinţe se face în următoarea ordine de prioritate:

    a) în ordinea stabilită prin lista anuala de prioritati întocmită sau refăcută în condiţiile prevederilor alin. (1);

    b) în ordinea crescatoare a datei de înregistrare a cererilor de locuinta, în cazul când nu se pot aplica prevederile lit. a).

Astfel, la data de 14.08.2007, a fost invitată următoarea persoană înscrisă pe lista de priorităţi A.N.L. aprobată prin H.C.L.M.T. nr.131/24.04.2007, respectiv doamna Tănasa Valeria, iar în prezenţa membrilor Comisiei sociale de analiză a dosarelor ANL aceasta a reconfirmat criteriile de acces la locuinţă şi astfel s-a întocmit un proces-verbal care face parte integrantă din prezentul referat.


Având în vedere cele de mai sus propunem repartizarea ap.2 din str. Miloia bl.B5 către Tănasă Valeria, înscrisă la poz. 84 pe lista de priorităţi A.N.L. întocmită pentru anul 2007, aprobată prin H.C.L.M.T.nr.131/24.04.2007

    V I C E P R I M A R,

                                          DIRECTOR,

         Ing. Adrian Orza



          Ec. Nicuşor C-tin Miuţ

